128 LES BEULES SEYNT EOBEKD 



cest sunt en la semeyne disset quarters e demy e en le an 

 vuit cent quarters e cinkante treys e demy. E quant vos 

 auerez ceste summe trete de la graunt summe de voster 

 ble donkes purrez vos trere la sume de la cerueyse sicom la 

 custume ad este la semeyne pur les braces en voster hostel 

 e donkes pernez garde de la summe quey remeyndra a vendre 

 e de deners del ble e de uoster rente e des issues des plais 

 de uos courtz e de voster estor leuez vos despenses de voster 

 quisine de vos vins de voster garderobe e de soudes des 

 sergaunz e estretez voster estor mes en totes maners 

 pernez garde de voster ble qe ne seyt vendu hors de seysun 

 ne saunz mester coe est adire si vos rentes e vos autres 

 issues poeusent suffire a despenses de voster chambre e vins 

 e quisine lessez voster ble ester enter deskes vous eyez le 

 auauntage del ble de vn an e nent plus ou de demy al 

 meyns. 



La quinte eeulb uous aprent com sagement vos deuez 

 ouerer kaunt gardes ou chaetes vous deliuerent. 



Si garde ou eschete vos deliure sanz delay maundez vos 

 lettres a deus plus prodeshommes e les plus leaus de eel 

 pays od vn de vos deky vous affiez ke en nule manere ne 

 bee a tele chose auer e fetes la garde ou la eschete estendre 

 en totes choses e enueer a vos la estente desuz lur seals e 

 solom coe ke counseil vous dorra e vos meymes uertetz si 

 la retenez ou donez ou a vn des vos enter ou a deus ou a 

 treys solom coe ke plus ou meyns de ceux auerount este en 

 voster seruice e plus trauail soffert entour vos e pur vous e 

 tutz iours especialment deuetz regarder cele reisoun. E 

 pur nul conseil ne seyez trop hastif de cele chose doner 

 deskes vous seez mout certe quey coe est e quey ceo 

 vaut. 



